Istoriniai senosios Naros paminklai
Istoriniai senosios Naros paminklai – kultūrinis pasaulio paveldo objektas, esantis Japonijoje, Naros mieste. Jis susideda iš penkių budistinių šventyklų, vienos šintoistinės šventyklos ir ją supančios girios, bei imperatoriškųjų rūmų. Dėl savo istorinės svarbos, Naros istoriniai paminklai į UNESCO sąrašą buvo įtraukti 1998 m. Istoriniams senosios Naros paminklams priklausančios vietos: Todaidži (jap. 東大寺 = todai-ji) – budistinė šventykla, pastatyta VIII a. pradžioje. Pagrindiniame pastate, kuris yra didžiausias medinis pastatas pasaulyje, stovi pasaulyje didžiausia bronzinė Budos statula. Kofukudži (jap. 興福寺 = kofuku-ji) – budistinė šventykla, įkurta 669 metais. Kasuga (jap. 春日大社 = kasuga-taisha) – šintoistinė šventykla, įkurta 768 metais. Kasugajama giria (jap. 春日山原始林 = kasugayama genshirin) – netoli Kasuga šventyklos esantis miškas. Gangodži (jap. 元興寺 = gangō-ji) – budistinė šventykla, į Narą perkelta 718 metais. Jakušidži (jap. 薬師寺 = yakushi-ji) – budistinė šventykla, į Narą perkelta 718 metais. Toshiodaidži (jap. 唐招提寺 = tōshōdai-ji) – budistinė šventykla, įkurta 759 metais. Heidžio rūmai (jap. 平城宮 = heijō-kyū) – imperatoriškieji rūmai 710–784 metų laikotarpiu.